**PRILOG 3 PRIJEDLOG UGOVORA**

**OPĆINA STUBIČKE TOPLICE** (OIB:15490794749), sa sjedištem u Stubičkim Toplicama, Viktora Šipeka 16, koju zastupa Josip Beljak, dipl.ing.agr., načelnik Općine (dalje: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (OIB:\_\_\_\_\_\_\_\_\_\_\_\_\_\_\_\_) sa sjedištem u \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koje zastupa \_\_\_\_\_\_\_\_\_\_\_\_\_\_\_\_\_\_\_\_ (dalje: Izvođač)

sklopili su

**UGOVOR O OBAVLJANJU KOMUNALNE DJELATNOSTI**

**IZGRADNJE KANALA OBORINSKIH**

**NA PODRUČJU OPĆINE STUBIČKE TOPLICE TIJEKOM 2021. GODINE**

**PREDMET I TRAJANJE UGOVORA**

**Članak 1.**

1. Predmet ovog Ugovora je utvrđivanje uvjeta za nabavu radova izgradnje kanala oborinske odvodnje uz nerazvrstane ceste u Općini Stubičke Toplice tijekom 2021. godine između Naručitelja i Izvođača, koji radovi su specificirani u Troškovniku koji čini prilog i sastavni dio ovog Ugovora.
2. Naručitelj će na temelju ovog Ugovora, a putem naloga izdanih Izvođaču, naručivati radove iz članka 1. ovog Ugovora prema svojim stvarnim potrebama, a Izvođač se obvezuje kvalitetno, u skladu s pravilima struke i u ugovorenom roku izvesti naručene radove.
3. Radovi izgradnje kanala oborinske odvodnje podrazumijevaju i nabavu potrebnog materijala za izgradnju istih.

**Članak 2.**

1. Izvođačeva obveza izvođenja radova na temelju ovog Ugovora nastaje u trenutku kada mu Naručitelj izda nalog.
2. Naručitelj, odnosno od njega ovlaštena osoba, može nalog Izvođaču izdati putem telefona, telefaksa, e-maila, odnosno na drugi prikladan način. Izvođač je dužan bez odgode potvrditi izdani nalog.
3. Izvođač se obvezuje naručene radove obaviti u roku i u količini kako je određeno u nalogu Naručitelja, a prema vrsti i jediničnoj cijeni iz Troškovnika koji je prilog i sastavni dio ovog Ugovora.

**MJESTO IZVOĐENJA RADOVA**

**Članak 3.**

1. Radovi koji su premet ovog Ugovora izvodit će se na području Općine Stubičke Toplice, na lokaciji koju će Naručitelj točno odrediti prilikom izdavanja naloga iz članka 2. ovog Ugovora.

**ROK IZVOĐENJA RADOVA**

**Članak 4.**

1. Izvođač se obvezuje pristupiti izvršenju pojedinog posla u roku od 24 sata, računajući od primitka naloga, i završiti naručene radove u razumnom roku.
2. Ugovorne strane suglasne su da rok iz st. 1. ovog članka predstavlja bitan sastojak ovog Ugovora.

**Članak 5.**

1. Naručitelj će obavljene radove pregledati na uobičajeni način i o vidljivim nedostacima obavijestiti Izvođača najkasnije u roku 8 dana od dana primopredaje radova.
2. Ukoliko Naručitelj naknadno utvrdi da postoje nedostaci koji se nisu mogli uočiti uobičajenim pregledom (skriveni nedostaci), Naručitelj će o tim nedostacima obavijestiti Izvođača u roku od 8 dana, računajući od dana kada je nedostatak uočio.
3. Odmah po primitku obavijesti o materijalnim nedostacima, a najkasnije u roku 3 dana od zaprimanja, Izvođač će isti ukloniti na način da će ponovno izvesti radove, sukladno Troškovniku. Troškovi koji pri tome mogu nastati su na strani Izvođača.

**VRIJEDNOST UGOVORA**

**Članak 6.**

1. Ugovorne strane suglasno utvrđuju da ukupna vrijednost radova, koja je iskazana u Troškovniku radova, a koja je predviđena da će se izvesti na temelju ovog Ugovora, iznosi:

\_\_\_\_\_\_\_\_\_\_\_\_\_\_ kuna (slovima: ).

1. U slučajevima propisanim Zakonom o porezu na dodanu vrijednost (Narodne novine br. 73/13, 99/13 – Rješenje USRH, 148/13, 153/13, 143/14), Naručitelj će na iznos računa obračunati i platiti porez na dodanu vrijednost po stopi od 25% (postupak prijenosa porezne obveze sukladno odredbi članka 75. st. 3. Zakona).
2. Cijene za svaki obavljeni posao moraju odgovarati jediničnim cijenama istaknutim u Troškovniku ponude Izvođača, koji je prilog i sastavni dio ovog Ugovora.
3. Ugovorne strane suglasno utvrđuju da su jedinične cijene radova po ovom Ugovoru nepromjenjive i fiksne.

**Članak 7.**

**JAMSTVO ZA UREDNO IZVRŠENJE UGOVORA**

**Članak 8.**

1. Ugovorne strane suglasno utvrđuju da je prilikom sklapanja ovog Ugovora Izvođač dostavio Naručitelju bjanko zadužnicu / zadužnicu na iznos \_\_\_\_\_\_\_\_\_\_\_\_\_\_\_\_, kao jamstvo za uredno izvršenje ugovora.

**ROK PLAĆANJA**

**Članak 9.**

1. Izvođač se obvezuje za svaki obavljeni posao ispostaviti Naručitelju e-račun. Izvođač se obvezuje na računu, pored vrste i količine izvedenih radova, navesti i jediničnu cijenu iz Troškovnika.
2. Ugovorne strane kao rok plaćanja računa ugovaraju rok od 60 (šezdeset) dana računajući od dana kada je Naručitelj zaprimio e-račun.
3. Plaćanje za izvršene radove obavljat će se na temelju ispostavljenog računa na žiro račun Izvođača broj HR\_\_\_\_\_\_\_\_\_\_\_ koji se vodi kod \_\_\_\_\_\_\_\_\_\_\_\_\_ banke d.d.

**TRAJANJE UGOVORA**

**Članak 10.**

1. Ovaj Ugovor sklapa se na određeno vrijeme u trajanju od 1 (jedne) godine, odnosno od 01. siječnja 2021. do zaključno 31. prosinca 2021. godine.
2. U slučaju nastupa izvanrednih okolnosti na koje Naručitelj ne može utjecati, valjanost ovog Ugovora može se produžiti do odabira novog Izvođača.

**Članak 11.**

1. Na sve ispostavljene naloge primjenjuju se bitni uvjeti određeni ovim Ugovorom.
2. Za sve što ovim Ugovorom nije predviđeno primijenit će se odgovarajuće odredbe iz Zakona o obveznim odnosima i ostali pozitivni propisi kojima se uređuje ova materija.

**Članak 12.**

1. Ugovorne strane suglasno utvrđuju da je prilog i sastavni dio ovog Ugovora Troškovnik.

**NADLEŽNOST SUDA**

**Članak 13.**

1. Sve eventualne sporove proizašle iz ovog Ugovora ugovorne strane nastojat će riješiti u duhu dobrih poslovnih običaja, sporazumno, u pisanom obliku.
2. U slučaju da se spor ne može riješiti sporazumno, ugovorne strane ugovaraju mjesnu nadležnost stvarno nadležnog suda prema sjedištu Naručitelja.

**BROJ PRIMJERAKA**

**Članak 14.**

1. Ovaj Ugovor sastavljen je u četiri (4) istovjetna primjerka, od kojih Naručitelj zadržava tri (3), a Izvođač jedan (1) primjerak.

|  |  |
| --- | --- |
| Za izvođača | Za naručitelja |
|  | OPĆINSKI NAČELNIK |
|  |  |
|  | Josip Beljak, dipl.ing.ar. |
|  | KLASA:363-01/20-01/79  URBROJ:2113/03-03-20-  Stubičke Toplice, |